מהלך עליו קנטה עבד זמן רב מאוד, במסעותיו עם ריוגה. במהלך סג'יטריו משתמש בטפרים באותה צורה, רק שבמקרה זה הוא מבצע זאת תוך כדי תקיפה מלמעלה, דבר שיוצר מהלך חזק בהרבה שאפילו ריוגה נלחץ ממנו לזמן קצר.
מהלך שקנטה המציא לאחר ש"סג'יטריו להבה" הפך ל"סג'יטריו הבזק" ואיבד את הטפרים שלו. במהלך, סג'יטריו מסוגל ליצור את אותו האפקט כמו ב"טופר צולל" אך ללא הטפרים, ובבלייד שעבר התפתחות בה גלגל הלחימה גדול בהרבה ולכן גם המכה עוצמתית יותר.
אל דרגו (ריוגה).
לאל דרגו היו בעבר גם מהלכים אפלים בניגוד לשאר הבייבליידים. מה שאפיין מהלכים אלו הוא השילוב של הכוח האפל בתוכם. בהמשך היו לאל דרגו מהלכים מיוחדים עקב נטישת הכוח האפל.
מהלך בו גלגל המיזוג של ריוגה זז ומשתנה למצב בו יש תיאום בין הדרקונים שבו לאלו שבגלגל הלחימה. במהלך אל דרגו נכנס במכה אחת ישירה מאוד והרסנית במיוחד שגם הכוח האפל נמצא בתוכה ולכן תוך כדי שהוא מנחית נזק ליריב, הוא גונב את הכוח שלו.
מהלך שדומה במהותו למכת הנשיכה הצוללת, אך אפילו חזק יותר. המהלך נוצר אחרי שאל דרגו שאב כל כך הרבה כוח מבליידים אחרים שריוגה כבר לא הצליח לשלוט בו, ואל דרגו השתמש בכוח כדי לחזק אפילו יותר את המהלך המיוחד של ריוגה.
מהלך שריוגה הצליח להגיע אליו בכוחות עצמו, ללא המהלך האפל לאחר ש"אל דרגו ברק" הפך ל"אל דרגו מטאור". המהלך זהה ל"הרס צולל של קיסר דרקון" הן באופן הפעולה, והן בעוצמה, אך ללא הכוח האפל.
המהלך המיוחד החזק ביותר של ריוגה, הוא אינו דורש תזוזה של הדרקונים בגלגל המיזוג. לא הרבה ידוע על המהלך חוץ מזה שריוגה הצליח להגיע אליו לאחר ששהה בעולם שמלא כולו באפלה, שגם עליו לא ידוע. לא ברור לחלוטין אופן הפעולה של המהלך היות שריוגה השתמש בו פעמיים בלבד בסדרה, אך המהלך עוצמתי בצורה שלא תיאמן ויכול להרוס כל דבר.
עיט ארץ (טסובסה).
לבייבלייד "עיט ארץ" של טסובסה יש מספר רב מאוד של מהלכים והם בין המגוונים ביותר בסדרה.
המתקפה איננה מהלך מיוחד, אך היא כן ייחודית. במתקפה עיט מסוגל להפוך לבתי נראה לזמן קצר ובכך לשנות את מיקומו ב"הבזק" ולהופיע לפתע במקום אחר, וכך להפתיע את היריב שלו.
מהלך בו עיט של טסובסה מתנתק מהקרקע ומתחיל להכות במספר רב של התקפות את היריב מהאוויר, בזמן שעיט נמצא במהלך הזה הוא לרגע לא חוזר לקרקע והבלייד נמצא באוויר.
מהלך בו עיט של טסובסה עולה לשמיים וצולל במהירות מהאוויר לכיוון בלייד אחר וכך מכניס מכה רבת עוצמה.
מהלך מאוד ייחודי בו העיט משתמש בשיפוע ההופעה הרחב כדי למנוע פגיעה מבלייד אחר. במהלך, עיט נמצא מקובע מאוד לקרקע, ובעמדת איזון מושלמת שבה יוכל להתמודד עם כל מתקפה. היכולת כל כך עוצמתית שטסובסה אפילו הצליח בעבר לבלום את המהלך האפל "מכת נשיכה צוללת של קיסר דרקון" של ריוגה.
מהלך מבוסס רטט בו עיט של טסובסה יוצר גלי רטט המערערים איזון של בייבליידים אחרים, בנוסף, באמצעות המהלך עיט יכול לבטל כל מהלך רטט אחר. כך טסובסה התמודד מול מהלכים שהוגדרו כ"בחתי מעורערים" כמו "פיצוץ אינסופי" של יו.
מהלך צלילה נוסף בו עיט נותן מכה, אך בדיוק עם מרכז גלגל הלחימה העבה, ובכך מסוגל לגרום נזק הרסני יותר ליריב.
המהלך אותו טסובסה גילה לאחר שהביס את הכוח האפל והצליח להשתמש בו לטובתו. במהלך עיט צולל ובנוסף יוצר טורנדו תוך כדי הצלילה. המהלך חזק במיוחד והביס את המהלך המיוחד המשולב של סופי וויליס "גו קליון גדול". בנוסף, המהלך הביס את הבלייד "התרחשות מרושעת" של ג'ק.
חוקי טורניר הבייבלייד.
בטורניר הבייבלייד ישנו חוק של מצב של סיום קרב, בכל קרב המנצח הוא זה שזוכה ראשון בשתי נקודות, למעט הגמר שבו צריך לזכות בשלוש נקודות.
טרילוגיית הרואים למרחק
הרואים למרחק (אנגלית: The Farseer Trilogy) היא סדרת ספרי פנטסיה אפית מאת רובין הוב.
הסדרה כוללת את הספרים: שוליית הרוצח, רוצח מלכותי, ושליחותו של רוצח.
סדרת הספרים מתארת את חייו של פיץ אביר הרואה למרחק (FitzChivalry Farseer), בנו הממזר של הנסיך יורש העצר אביר (Chivalry), ההופך לרוצח (מתנקש) פוליטי העובד בשביל מלכו וסבו, המלך ערמומי (Shrewd).
הסדרה מתרחשת בעולם דמיוני ומתמקדת בממלכה בשם שש הדוכסויות.
עלילה.
העלילה נסובה סביב פלישת "הספינות האדומות" לממלכת שש הדוכסויות, וכן סביב תככים פנימיים בחצר המלוכה. הספינות האדומות פולשות לשש הדוכסויות ללא כל מטרה מיוחדת, ככל שרואים זאת שליטי הממלכה; הפולשים מתקיפים כפרים, "מרוקנים" את מרבית התושבים, בוזזים את הכפר ושורפים את כל מה שלא יכלו לקחת. פעולת ה"ריקון" היא הוצאת מודעותו של אדם ממנו, אותו אדם מאבד את נשמתו ורגשותיו לאחר הריקון. לא ידוע כיצד בדיוק מתבצע הריקון, אך נראה שיש לזה קשר ל"אומנות"-סוג של קסם שפועל דרך המחשבות. בתוך חצר המלוכה עצמה ישנם שני צדדים: הנסיך אמת, יורש העצר, ואחיו הצעיר הנסיך הדר. במסגרת המלחמה בפשיטות הוחלט על מיסים חדשים. דוכסויות הפנים (שאין להן חוף) טוענות שאין להן קשר לפשיטות ולכן המיסוי רק מכביד עליהן. הנסיך הדר מצדד בדוכסויות הפנים ושואף להפוך אותן לממלכה נפרדת, עליה ישלוט בעצמו. אין לו שום עניין בדוכסויות החוף ובגורלן, והוא מוכן להקריבן ל"ספינות האדומות" כדי להשיג את מטרתו. מנגד, מנסה הנסיך אמת לשמור על אחדות הממלכה ולהפסיק את הפשיטות.בין כל סבכי המלחמה והפוליטיקה עומד פיץ, ממזר שנולד לנסיך אביר, אחיהם הבכור של אמת והדר אשר ויתר על זכותו לרשת את הכתר לאחר שנודע לו על קיומו של הממזר. פיץ הובא לטירה בגיל 6 ומאז הוא מגודל על ידי בוריך, עוזרו של אביו ואדון האורוות. בהמשך הופך פיץ לחניכו של צ'ייד כוכב נופל, הרוצח המלכותי של המלך ערמומי, והופך בעצמו להיות רוצח מלכותי. במהלך הסיפור מתאהב פיץ במולי, נערה שהכיר בילדותו ומתבגר איתה עד שהקשר נהרס והוא הולך לנקום בנסיך הדר.לפיץ שני כוחות מיוחדים: "האומנות", קסם הפועל בעיקר דרך המחשבות ומאפשר בין השאר תקשורת טלפתית בין אנשים שנחנו בו; וכוח ה"בינה" המאפשר לחלוק מחשבות עם חיות שאליהן הוא מתחבר. בוריך רואה את ה"בינה" כמחלה ואוסר על פיץ להשתמש בה.ליצן החצר של המלך טוען כי פיץ עתיד לשנות את העולם ומתיידד עם פיץ על מנת להדריך אותו. לפי טענתו ליצן החצר הנביא הלבן ואילו פיץ מהווה הזרז שלו.
סדרות המשך.
לסדרה ארבע סדרות המשך:
שש הדוכסויות.
שש הדוכסויות היא ממלכה דמיונית שבה מתרחשת עלילת הסדרה ובה 6 דוכסויות.
תירס
תירס (שם מדעי: "Zea mays") הוא צמח חד שנתי ממשפחת הדגניים. במאה ה-21 הוא הגידול החקלאי הנרחב ביותר בעולם ואחריו חיטה ואורז.
צמח התירס מגיע לגובה של כ-3 מטר. הוא נזרע באביב ונקצר באביב/קיץ. הצמח זקוק לאספקת מים שוטפת ולאקלים חם.
היסטוריה.
מקורו של התירס במרכז אמריקה, שם נאכל במגוון צורות במשך אלפי שנים.
הראשונים שגידלו תירס היו שבט המאיה ועוד שבטים אינדיאניים באותו אזור. בנוסף, בני המאיה האמינו שהאדם עשוי מתירס.
עם גילוי יבשת אמריקה במאה ה-15, הופץ השימוש בתירס לכל העולם.
מקור השם העברי.
צמח התירס קרוי על שם הדמות המקראית תירס, בנו של יפת. טורקיה הייתה תחנה להפצת תירס באירופה, ובמספר שפות (איטלקית, צרפתית וגרמנית) נקרא התירס "חיטה טורקית". הרב יצחק אברבנאל, בן המאה ה-15, העריך שצאצאיו של תירס המקראי התיישבו באזור טורקיה. הוא לא ידע שהטורקים הגיעו לאזור שמכונה כיום "טורקיה" רק במאה השמינית והתשיעית, ולכן כתב: "והיותר מתיישב שתירס הוא פרס והוא טורקאש, כי כך היא הקבלה ביניהם שהם מבני פרס".
אחד הראשונים שתיאר את צמח התירס בעברית היה ברוך לינדא בספרו "ראשית לימודים" (1789). הוא מכנה את הצמח "חטי טורקיא", בתרגום מגרמנית. בשנות ה-80 של המאה ה-19 החלו לכנותם "חטי תירס", בעקבות הזיהוי של התירס עם הטורקים. בתחילת המאה ה-20 קוצר השם לשם הפשוט "תירס" וכך מכונה הצמח כיום.
שימושים.
התירס משמש למאכל לאחר בישול או צלייה, גם נאכל טרי. התירס עצמו משמש להכנת פופקורן והוא מהווה מרכיב עיקרי במצרכים כדוגמת קורנפלקס, קמח תירס, עמילן תירס, שמן תירס, אלכוהול, אצטון ועוד. את התירס אפשר למצוא גם כתוספת במאכלים כגון פיצה, פשטידות, סלט, ממרחים שונים ועוד. מלבד השימוש לאדם, התירס משמש גם למאכל בהמות כחומר טרי וכתחמיץ. תירס למאכל משווק בקופסאות שימורים או בחבילות של קלחי תירס, וכן באריזות המכילות גרגרי תירס קפואים או מיובשים.
מחקר.
התירס הוא אחד מהגידולים החשובים ביותר בעולם המשמש כבסיס תזונתי לאדם וכחומר גלם עיקרי בהזנת בע"ח. משום כך, הוא נמצא בראש סדר העדיפויות בפיתוחים שונים ובתחומים רבים. בעזרת צמח התירס נעשו כמה מהתגליות החשובות ביותר בגנטיקה. הגנום של התירס עשיר בטרנספוזונים ומועד למוטציות, דבר המתבטא במגוון צבעי גרעיני התירס כגון: אדום, שחור, סגול, לבן וכו'.
ב-2005 התחיל פרויקט מיפוי הגנום של התירס על ידי צוות חוקרים אמריקאי. בפברואר 2008 כבר פורסמה טיוטה ראשונית של המחקר, הכוללת כ-95% מהמיפוי, שפורסם בעיתון. הנדסתו הגנטית של התירס תרמה ליצירת זני מכלוא רבים בעלי עמידויות משתנות לתנאי קרקע, אקלים, מחלות ומזיקים שונים יחד עם השגת המטרה העיקרית של העלאת היבול (לאחר המיפוי הגנטי כמות היבול לדונם עלתה בממוצע ב-50%).
גידול בישראל.
שטחי גידול התירס בישראל נפרסים לאורכה החל מרמת הגולן שבצפון ועד הנגב המערבי שבדרום. בממוצע, מגדלים בישראל 25,000 דונם תירס מתוק בשנה, לצורכי התעשייה והשוק המקומי וכ-70,000 דונם תירס לתחמיץ.